Vuodenvaihteen venäläisturisti on toivottu kirpputorivieras | Yle Uutiset | yle.fi
30.12.2013 klo 05.19päivitetty 30.12.2013 klo 05.19
Venäläisturistien lomakauteen on Keski-Suomessa varauduttu muun muassa venäjänkielisillä esitteillä ja pidennetyillä aukioloajoilla. Venäläiset turistit ostavat kirpputoreilta etenkin talvivaatteita, urheiluvälineitä ja turkiksia.
He tuovat ison osan vuoden myyntiin, koska he saattavat käyttää yhdellä ostokerralla useita satoja euroja.
Kokemukset venäläisistä kirpputorituristeista ovat positiivisia.
– He ostavat paljon ja he tietävät, mitä etsivät. He tuovat ison osan vuoden myyntiin, koska he saattavat käyttää yhdellä ostokerralla useita satoja euroja, Kirpparilla.fi:n myymälävastaava Hanna-Kaisa Kervinen sanoo.
Samoilla linjoilla on myös myymäläpäällikkö Iina Piirainen Seppälän Kirpputorimarketista.
– Venäläiset tulevat usein isolla porukalla ja he ostavat paljon. Ostomäärät ovat huomattavasti suurempia kuin suomalaisilla, Piirainen sanoo.
Kielimuuri ei kaupantekoa haittaa
Kirpputorien työntekijät uskovat, että kirpputoriostoksille venäläisiä houkuttelee hyvä hinta–laatu-suhde. Kommelluksia aiheuttaa toisinaan kielitaidon puute, mutta useimmiten kaupat syntyvät tavalla tai toisella.
– Olen minä yhdet huonekalukaupat tehnyt Googlen kääntäjän avulla, ja sain kaupat tehtyä venäjän kielellä, Piirainen muistelee.
KotimaaKirpputorit ja myyjäisetvähittäiskauppaKaisa Kervinenvenäjän kieliKeski-SuomiSeppälä oyKielimuuriaukioloajatmyymäläpäälliköt